### NN 7/2026 (21.1.2026.), Pravilnik o kriterijima, utjecaju i načinu ocjenjivanja kriterija učinkovitosti rada zaposlenika Državne ergele Đakovo i Lipik

Ministarstvo poljoprivrede, šumarstva i ribarstva

42

Na temelju članka 10. stavka 13. Zakona o plaćama u državnoj službi i javnim službama (»Narodne novine«, broj 155/23.), a u vezi s odredbama Uredbe o postupku, kriterijima i načinu ocjenjivanja rada zaposlenih u javnim službama (»Narodne novine«, broj 127/24.) ministar poljoprivrede, šumarstva i ribarstva donosi

PRAVILNIK

O KRITERIJIMA, UTJECAJU I NAČINU OCJENJIVANJA KRITERIJA UČINKOVITOSTI RADA ZAPOSLENIKA DRŽAVNE ERGELE
 ĐAKOVO I LIPIK

Članak 1.

Ovim Pravilnikom utvrđuju se kriteriji, utjecaj i način ocjenjivanja kriterija učinkovitosti rada zaposlenika Državne ergele Đakovo i Lipik (u daljnjem tekstu: Državna ergela), oblik i sadržaj Izvješća o učinkovitosti rada te ukupan broj članova Povjerenstva za predlaganje konačne ocjene (u daljnjem tekstu: Povjerenstvo) i ukupan broj članova Odbora za preispitivanje prijedloga ocjene (u daljnjem tekstu: Odbor).

Članak 2.

(1) Pojmovi u smislu ovoga Pravilnika imaju jednako značenje kao pojmovi korišteni u Uredbi o postupku, kriterijima i načinu ocjenjivanja rada zaposlenih u javnim službama (»Narodne novine«, broj 127/24.).

(2) Izrazi koji se koriste u ovome Pravilniku, a imaju rodno značenje, odnose se jednako na muški i ženski rod.

Članak 3.

Postupak ocjenjivanja zaposlenika Državne ergele provodi se u skladu s Uredbom iz članka 2. stavka 1. ovoga Pravilnika.

Članak 4.

(1) Prijedlogu ocjene prilaže se zaposlenikova samoprocjena, izvješće o učinkovitosti rada (u daljnjem tekstu: Izvješće) te, prema potrebi, dokumentacija o činjenicama i okolnostima koje mogu utjecati na ocjenu.

(2) Obrazac Izvješća nalazi se u prilogu ovoga Pravilnika i čini njegov sastavni dio.

Članak 5.

(1) Ravnatelj Državne ergele osniva Povjerenstvo najkasnije do kraja tekuće godine, za postupak ocjenjivanja iste godine.

(2) Povjerenstvo ima pet članova, od kojih je jedan predstavnik radničkog vijeća ako je ono utemeljeno, odnosno predstavnik sindikata koji je preuzeo prava i obveze radničkog vijeća ukoliko radničko vijeće nije utemeljeno.

(3) Povjerenstvo razmatra samoprocjenu, Izvješće i prijedlog ocjene te daje konačni prijedlog ocjene zaposlenika, imajući u vidu ograničenja iz zakona kojim se uređuju plaće u javnim službama.

Članak 6.

(1) Ravnatelj Državne ergele osniva Odbor najkasnije do 15. siječnja tekuće godine, za postupak ocjenjivanja prethodne godine.

(2) Odbor ima tri člana, od kojih je jedan predstavnik radničkog vijeća ako je ono utemeljeno, odnosno predstavnik sindikata koji je preuzeo prava i obveze radničkog vijeća ukoliko radničko vijeće nije utemeljeno.

(3) Odbor razmatra Izvješća i konačne prijedloge ocjena »izvrstan« i »naročito uspješan« na koje daje obvezujuće mišljenje te ih dostavlja ravnatelju Državne ergele, odnosno Upravnom vijeću Državne ergele (za ravnatelja), najkasnije osam dana od zaprimanja konačnog prijedloga ocjene.

(4) Za člana Odbora ne može biti imenovana osoba koja je imenovana članom Povjerenstva iz članka 5. ovoga Pravilnika.

Članak 7.

Učinkovitost rada zaposlenika u Državnoj ergeli ocjenjuje se primjenom općih i posebnih kriterija ocjenjivanja.

Članak 8.

Opći kriteriji ocjenjivanja učinkovitosti rada, koji se primjenjuju na sve zaposlenike Državne ergele, su:

1. učinkovitost u obavljanju poslova

2. pouzdanost u obavljanju poslova

3. pravovremenost izvršavanja poslova.

Članak 9.

Posebni kriteriji ocjenjivanja učinkovitosti rada za Državnu ergelu su:

1. za poslove vezane uz konjogojstvo i obuku konja

− kvaliteta rada u obuci i treningu konja, dresuri, zaprežnom sportu

− briga za zdravlje i dobrobit konja

− uspjesi na natjecanjima

2. za poslove vezane uz turističku djelatnost i kulturnu promociju

− komunikacijske vještine

− kvaliteta vođenja turističkih grupa i programa

− organizacija turističkih posjeta, promicanje kulturne baštine Državne ergele i Republike Hrvatske

3. za poslove vezane uz poljoprivrednu djelatnost

− kvaliteta i učinkovitost rada u biljnoj proizvodnji

− održavanje zemljišta

− održavanje mehanizacije i drugih alata za rad

4. za pravne, financijske, računovodstvene i druge administrativne poslove

− točnost i pravovremenost obrade podataka, izrade pismena i sl.

− komunikacijske vještine

− sposobnost rada u timu

5. za poslove održavanja staja, infrastrukturnih objekata i ekonomskih dvorišta:

– učinkovitost u održavanju

– održavanje mehanizacije i drugih alata za rad

6. za poslove upravitelja ergela i poslovođa:

– organizacija i upravljanje poslovima

– sposobnost motiviranja zaposlenika

– sposobnost uspostave procedura rada i nadzora nad izvršenjem.

Članak 10.

Kriteriji ocjenjivanja odnosa zaposlenika prema radu obuhvaćaju:

1. odnos prema radnim obvezama

2. odnos prema korisnicima odnosno primateljima usluga

3. odnos prema nadređenima

4. odnos prema podređenima

5. odnos prema drugim zaposlenicima.

Članak 11.

Na ravnatelja Državne ergele na odgovarajući se način primjenjuju odredbe ovoga Pravilnika na način da neposredno nadređenog zaposlenika zamjenjuje Upravno vijeće Državne ergele.

Članak 12.

Pored kriterija iz članaka 8. do 10. ovoga Pravilnika, ravnatelja se ocjenjuje i prema kriterijima koji obuhvaćaju:

1. organizaciju i upravljanje poslovima

2. sposobnost u donošenju odluka

3. sposobnost motiviranja zaposlenika

4. sposobnost uspostave procedura rada i nadzora nad izvršenjem

5. djelotvornost rada.

Članak 13.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/25-01/581
 Urbroj: 525-04/95-26-4
 Zagreb, 16. siječnja 2026.

Potpredsjednik Vlade
 i ministar
 David Vlajčić, v. r.

Obrazac Izvješća

DRŽAVNA ERGELA ĐAKOVO I LIPIK

(Navesti naziv unutarnje ustrojstvene jedinice)

IZVJEŠĆE O UČINKOVITOSTI RADA

ZAPOSLENIKA/CE: (navesti ime i prezime)

U RAZDOBLJU: (navesti od -------- – do ---------)

Izvješće izradio: (navesti Ime i Prezime neposredno nadređenog zaposlenika)

Datum:

Vlastoručni potpis

I. PRIKAZ POSLOVA ZAPOSLENIKA, CILJEVA I ZADATAKA

1. Opseg posla tijekom izvještajnog razdoblja bio je: (zaokružiti)

Smanjen

Redovan

Povećan

2. Pregled planiranih poslova, ciljeva i zadataka (navesti u tablici iz opisa radnih mjesta u skladu s ugovorom o radu)

|  |  |
| --- | --- |
| R. BR. | Planirani ciljevi i zadatci |
|  |  |
|  |  |
|  |  |
|  |  |
|  |  |

(U slučaju većeg broja planiranih ciljeva i zadataka, dodati njihov popis u prilogu Izvješća)

3. Pregled neplaniranih poslova (ispuniti samo ako ih je bilo)

|  |  |
| --- | --- |
| R. BR. | Neplanirani poslovi i zadatci |
|  |  |
|  |  |
|  |  |
|  |  |

II. UČINKOVITOST RADA

1. OPĆI KRITERIJI

a. Učinkovitost u obavljanju poslova (zaokružiti ovisno u kojoj je mjeri zaposlenik obavio poslove i zadaće svog radnog mjesta te ispunio ciljeve i zadatke, uzimajući u obzir organizacijske i tehničke uvjete u kojima se poslovi i zadaće obavljaju)

– izvrstan

– naročito uspješan

– uspješan

– zadovoljava

– ne zadovoljava.

b. Pouzdanost u obavljanju poslova (zaokružiti ovisno o znanju, razumijevanju propisa i pravilima struke zaposlenika i sposobnosti njihove samostalne primjene u obavljanju posla)

– izvrstan

– naročito uspješan

– uspješan

– zadovoljava

– ne zadovoljava.

c. Pravovremenost izvršavanja poslova (zaokružiti ono polje u kojem zaposlenik obavlja poslove u zadanim ili prihvatljivim rokovima)

– izvrstan

– naročito uspješan

– uspješan

– zadovoljava

– ne zadovoljava.

2. POSEBNI KRITERIJI (ispuniti i zaokružiti ovisno o zaposlenikovom radnom mjestu u skladu s ugovorom o radu, ostalo ne popunjavati)

a. za poslove vezane uz konjogojstvo i obuku konja: (zaokružiti ovisno o kvaliteti rada u obuci i treningu konja, dresuri, zaprežnom sportu, brizi za zdravlje, dobrobit konja i uspjehu na natjecanjima)

– izvrstan

– naročito uspješan

– uspješan

– zadovoljava

– ne zadovoljava.

b. za poslove vezane uz turističku djelatnost i kulturnu promociju: (zaokružiti ovisno o komunikacijskim vještinama, kvaliteti vođenja turističkih grupa i programa, organizacija turističkih posjeta, promicanja kulturne baštine Državne ergele i Republike Hrvatske)

– izvrstan

– naročito uspješan

– uspješan

– zadovoljava

– ne zadovoljava.

c. za poslove vezane uz poljoprivrednu djelatnost: (zaokružiti ovisno o kvaliteti i učinkovitosti rada u biljnoj proizvodnji, održavanja zemljišta, održavanje mehanizacije i drugih alata za rad)

– izvrstan

– naročito uspješan

– uspješan

– zadovoljava

– ne zadovoljava.

d. za pravne, financijske, računovodstvene i druge administrativne poslove:

(zaokružiti ovisno o točnosti i pravovremenosti obrade podataka, izrade pismena i sl., komunikacijskim vještinama, sposobnosti rada u timu)

– izvrstan

– naročito uspješan

– uspješan

– zadovoljava

– ne zadovoljava.

e. za poslove održavanja staja, infrastrukturnih objekata i ekonomskih

dvorišta: (zaokružiti ovisno o učinkovitosti u održavanju navedenog te održavanju mehanizacije i drugih alata za rad)

– izvrstan

– naročito uspješan

– uspješan

– zadovoljava

– ne zadovoljava.

f. za poslove upravitelja ergela i poslovođa: (zaokružiti ovisno o kvaliteti u

organizaciji i upravljanje poslovima, sposobnosti motiviranja zaposlenika, sposobnosti uspostave procedura rada i nadzora nad izvršenjem)

– izvrstan

– naročito uspješan

– uspješan

– zadovoljava

– ne zadovoljava.

3. KRITERIJI OCJENJIVANJA ODNOSA PREMA RADU

a. Odnos prema radnim obvezama (ocjenjuje se zaokruživanjem zaposlenikova zainteresiranost za obavljanje poslova za koje je sklopio ugovor o radu kao i drugih poslova za potrebe Državne ergele izvan radnog vremena bez posebnog naloga te kako prihvaća i postupa po uputama i nalozima nadređenih)

– izvrstan

– naročito uspješan

– uspješan

– zadovoljava

– ne zadovoljava.

b. Odnos prema korisnicima odnosno primateljima usluga (ocjenjuje se zaokruživanjem način na koji se ponaša zaposlenik prema građanima)

– izvrstan

– naročito uspješan

– uspješan

– zadovoljava

– ne zadovoljava.

c. Odnos prema nadređenima (ocjenjuje se zaokruživanjem način na koji se zaposlenik ponaša prema nadređenim osobama)

– izvrstan

– naročito uspješan

– uspješan

– zadovoljava

– ne zadovoljava.

d. Odnos prema podređenima (ocjenjuje se zaokruživanjem način na koji se zaposlenik ponaša prema podređenim osobama)

– izvrstan

– naročito uspješan

– uspješan

– zadovoljava

– ne zadovoljava.

e. Odnos prema drugim zaposlenicima (ocjenjuje se zaokruživanjem način na koji se zaposlenik ponaša prema drugim zaposlenicima i suradnicima)

– izvrstan

– naročito uspješan

– uspješan

– zadovoljava

– ne zadovoljava.

4. DODATNI KRITERIJI OCJENJIVANJA RAVNATELJA

a. Organizacija i upravljanje poslovima (ocjenjuje se zaokruživanjem uspješnost primjene znanja i vještina u organizaciji i koordinaciji obavljanja poslova, vodeći računa o raspoloživim i potrebnim resursima i ljudskim kapacitetima za obavljanje posla)

– izvrstan

– naročito uspješan

– uspješan

– zadovoljava

– ne zadovoljava.

b. Sposobnost u donošenju odluka (ocjenjuje se zaokruživanjem razina u kojoj ravnatelj samostalno donosi sadržajno kvalitetne i pravovremene odluke, uzimajući u obzir sve relevantne okolnosti u kojima se odluka donosi)

– izvrstan

– naročito uspješan

– uspješan

– zadovoljava

– ne zadovoljava.

c. Sposobnost motiviranja zaposlenika (ocjenjuje se zaokruživanjem uspješnost primjene raspoloživih tehnika motivacije, kao i uspješnost održavanja željenog ponašanja zaposlenika i poticanje na izvršavanje radnih zadaća)

– izvrstan

– naročito uspješan

– uspješan

– zadovoljava

– ne zadovoljava.

d. Sposobnost uspostave procedura rada i nadzora nad izvršenjem (ocjenjuje se zaokruživanjem uspješnost primjene znanja i vještina u osmišljavanju postupaka, smjernica i aktivnosti kojima se osigurava izvršenje ciljeva)

– izvrstan

– naročito uspješan

– uspješan

– zadovoljava

– ne zadovoljava.

e. Djelotvornost rada (ocjenjuje se zaokruživanjem ostvarivanje svih ciljeva i zadaća te doprinos razvoju i unaprjeđenju cjelokupnog rada u Državnoj ergeli)

– izvrstan

– naročito uspješan

– uspješan

– zadovoljava

– ne zadovoljava.

5. DODATNE NAPOMENE (POHVALE, IZUZETNA POSTIGNUĆA, PRIMJEDBE, UPOZORENJA i sl.) (opisno navesti ako ih ima i ako bitno utječu na ocjenu za izvještajno razdoblje)

III. PRIJEDLOG OCJENE ZA ZAPOSLENIKA ZA IZVJEŠTAJNO RAZDOBLJE (popunjava/zaokružuje neposredno nadređeni zaposlenik)

1. NE ZADOVOLJAVA

2. ZADOVOLJAVA

3. USPJEŠAN

4. NAROČITO USPJEŠAN

5. IZVRSTAN

Zaposleniku je prijedlog ocjene s prilozima dostavljen na uvid dana \_\_\_\_\_\_\_\_\_\_

Zaposlenik je upoznat da na prijedlog ocjene, u skladu s člankom 8. stavkom 3. Uredbe o postupku, kriterijima i načinu ocjenjivanja rada zaposlenih u javnim službama (Narodne novine, broj 127/24.), ima pravo očitovanja Povjerenstvu za predlaganje konačne ocjene, u roku od osam dana od dana dostavljanja prijedloga ocjene na uvid.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
 Vlastoručni potpis zaposlenika

Prijedlog ocjene s prilozima (zaposlenikova samoprocjena, ovo Izvješće o učinkovitosti rada te prema potrebi i druga dokumentacija o činjenicama i okolnostima koje mogu utjecati na ocjenu) dostavljen je Povjerenstvu za predlaganje konačne ocjene dana \_\_\_\_\_\_\_\_\_\_, a radi izrade konačnog prijedloga ocjene.